Diari Oficial de la Generalitat Valenciana


Sumari del DOGV 8056, del 06-06-2017 (2017/4857)

ORDRE 9/2017, d'11 de maig, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen proves selectives d'accés al cos superior tècnic d'investigadors científics, escala: investigador, A1-28-02, sector administració especial, torn d'accés lliure i torn de persones amb diversitat funcional, convocatòria 28/15, corresponent a l'oferta d'ocupació pública de 2015.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8056

Data del DOGV
:   06-06-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/4857


Data del document
:   11-05-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Ordre

Correcció d'errades

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * concurs administratiu

ORDRE 9/2017, d'11 de maig, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen proves selectives d'accés al cos superior tècnic d'investigadors científics, escala: investigador, A1-28-02, sector administració especial, torn d'accés lliure i torn de persones amb diversitat funcional, convocatòria 28/15, corresponent a l'oferta d'ocupació pública de 2015. [2017/4857]  
De conformitat amb el que estableix el Decret 219/2015, de 4 de desembre, del Consell, pel qual s'aprova l'oferta d'ocupació pública per a l'any 2015 i a fi d'atendre les necessitats de personal en l'Administració de la Generalitat, aquesta conselleria, en exercici de les atribucions previstes en l'article 9.1.i de la Llei 10/2010, de 9 de juliol, de la generalitat, d'ordenació i gestió de la funció pública valenciana, acorda convocar proves selectives d'accés al cos superior tècnic d'investigadors científics, escala: investigador A1-28-02, sector administració especial, pel sistema de concurs oposició, que es regiran pel que estableix el Reial decret legislatiu 5/2015, de 30 d'octubre, pel qual s'aprova el text refós de la Llei de l'estatut bàsic de l'empleat públic, la Llei 10/2010, de 9 de juliol, de la Generalitat, d'ordenació i gestió de la funció pública valenciana, el Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana i la resta de normativa de desplegament, i pel que disposen les següents  
  
  
Bases de la convocatòria  
  
1. Objecte de la convocatòria  
1.1. La present convocatòria té per objecte la selecció de personal, per mitjà del sistema de concurs oposició, per a cobrir 10 llocs de treball del cos superior tècnic d'investigadors científics, A1-28-02, escala: investigador, sector administració especial.  
Els 10 llocs de treball corresponen:  
Torn d'accés lliure: 9 llocs  
Torn de persones amb diversitat funcional: 1 lloc.  
1.2. Els 10 llocs del cos superior tècnic d'investigadors científics, A1-28-02, escala investigador, podran correspondre a les especialitats següents:  
  
Modalitat 1: Investigació en obtenció, millora i conservació de material vegetal 4  
Modalitat.2 Investigació en protecció de cultius 3  
Modalitat 3: Investigació en sostenibilitat dels sistemes productius agraris i en producció ramadera 3  
  
  
2. Condicions generals dels aspirants  
2.1. Per a ser admés a aquestes proves selectives, caldrà complir els requisits següents:  
2.1.1. Nacionalitat: ser espanyol o nacional d'un estat membre de la Unió Europea o nacional d'algun estat a què s'aplique la llibertat de circulació de treballadors. Independentment de la seua nacionalitat, el cònjuge dels espanyols i dels nacionals d'algun dels estats membres de la Unió Europea, i quan així ho preveja el corresponent Tractat, el cònjuge dels nacionals d'algun estat en què s'aplique la llibertat de circulació dels treballadors, sempre que no estiguen separats de dret.  
  
Així mateix i amb les mateixes condicions que els cònjuges, podran participar-hi els descendents i els del seu cònjuge, menors de vint-i-un anys o majors d'aquesta edat que visquen a costa seua.  
2.1.2. Edat: tindre 16 anys i no haver complit l'edat de jubilació.  
  
2.1.3. Estar en possessió del títol de doctor o doctora en Enginyeria, doctor o doctora en Ciències Experimentals o doctor o doctora en Veterinària o equivalent o complides les condicions per a obtindre'l abans de la finalització del termini de presentació de sol·licituds. Les equivalències dels títols al·legats hauran de justificar-se per l'interessat.  
  
En el cas de titulacions obtingudes a l'estranger haurà d'estar-se en possessió de la credencial que acredite la seua homologació o convalidació, si és el cas.  
2.1.4. Acreditar una experiència postdoctoral en l'especialitat o especialitats científiques i tecnològiques per les quals s'opte de, com a mínim, cinc anys per als llocs del cos superior tècnic d'investigadors científics, escala investigador, A1-28-02.  
2.1.5. Capacitat: no patir malaltia ni estar afectat per limitació física o psíquica incompatible amb l'exercici de les corresponents funcions.  
  
2.1.6. Habilitació: no haver sigut separada o separat, o haver-se revocat el seu nomenament com a personal funcionari interí, amb caràcter ferm per mitjà de procediment disciplinari de cap administració pública o òrgan constitucional o estatutari, ni trobar-se inhabilitat per sentència ferma per a l'exercici de qualssevol funcions públiques o d'aquelles pròpies del cos, agrupació professional o escala objecte de la convocatòria. En el cas de personal laboral, no trobar-se inhabilitat per sentència ferma o com a conseqüència d'haver sigut acomiadat disciplinàriament de forma procedent, per a exercir funcions semblants a les pròpies de la categoria professional a què es pretén accedir.  
  
2.2. Podran optar al torn de persones amb diversitat funcional aquelles persones aspirants que, complint els requisits anteriors, posseïsquen una diversitat funcional de grau igual o superior al 33 % i ho formulen expressament en la sol·licitud de participació seguint les instruccions establides en la base 7.4.2.  
2.3. Les condicions per a ser admés a les proves, hauran de reunir-se en el moment de finalització del termini de presentació de sol·licituds i mantindre's durant tot el procés selectiu, fins al moment de la presa de possessió.  
2.4. L'Administració podrà requerir als aspirants que acrediten la veracitat dels requisits exigits per a participar-hi, així com de tots els documents que puguen aportar en aquest procés selectiu. Si els requisits no són acreditats en el termini de 10 dies hàbils següents a la notificació del requeriment, la persona aspirant podrà quedar exclosa del procés selectiu.  
  
3. Persones aspirants amb diversitat funcional  
3.1. L'òrgan tècnic de selecció establirà, per a les persones amb diversitat funcional que així ho sol·liciten, les adaptacions necessàries per a la realització de les proves. A aquest efecte, les persones interessades hauran de formular la petició corresponent en la sol·licitud de participació en el present concurs oposició, seguint les instruccions establides en la base 7.4.3.  
  
3.2. Si en el desenvolupament del procés selectiu se susciten dubtes raonables a l'òrgan tècnic de selecció respecte a la compatibilitat funcional d'una persona admesa, podrà demanar el corresponent dictamen de la Comissió Mixta de Discapacitats, i en aquest cas la persona admesa inicialment, podrà participar condicionalment en el procés selectiu, i quedarà en suspens la resolució definitiva sobre l'admissió o exclusió del procés selectiu fins a la recepció del dictamen.  
  
4. Sol·licituds  
Els que desitgen prendre part en aquestes proves selectives hauran d'omplir la sol·licitud d'una de les formes següents:  
Sol·licitud presencial: a través del model que figura en l'annex I i que els serà facilitada en les oficines públiques que es detallen en l'annex III o en el portal de l'administració de la Generalitat, http:// www.gva.es (apartat: Conselleria de Justícia, Administració Pública, Reformes Democràtiques i Llibertats Públiques, Direcció General de Funció Pública, Oposicions i concursos).  
Sol·licitud telemàtica: a través del formulari habilitat en el portal de l'administració de la Generalitat, http://www.gva.es (apartat: Atenció al ciutadà, Guia PROP, ocupació pública, Descripció: «Cos superior tècnic d'investigadors científics, escala investigador, administració especial, A1-28-02, convocatòria 28/15», tramitar amb certificat).  
  
Cada persona aspirant haurà de presentar una única sol·licitud, inclús en el cas que opte a places de més d'una àrea d'especialització fent constar en el camp 27 del model de sol·licitud, la denominació A1-28-02 investigador.  
En l'apartat 38 de la sol·licitud marcaran amb una creu la casella de l'1 al 3 que corresponga, segons l'especialitat a què opten:  
  
38.1 Investigació en obtenció, millora i conservació de material vegetal  
38.2 Investigació en protecció de cultius  
38.3 Investigació en sostenibilitat dels sistemes productius agraris i en producció ramadera  
  
  
5. Especialitat dels llocs pels quals s'opta i ordre de preferència  
  
5.1. Els que desitgen prendre part en aquestes proves selectives hauran d'omplir l'opció que figura com a model en l'annex II, fent constar la modalitat per la qual es presenta, i adjuntar-la a la sol·licitud junt amb els altres documents que es mencionen en la base 7.  
5.2. Les persones aspirants que opten per més d'una especialitat, indicaran també en el mencionat model, annex II, l'ordre de preferència entre aquestes per al supòsit que puga resultar amb puntuació suficient per a superar el procés de selecció per a places de més d'una especialitat. Si es dóna el supòsit mencionat, s'entendrà que opta per la plaça triada amb prioritat i renúncia a la seua participació en les altres.  
  
  
6. Drets d'examen  
6.1. Els drets d'examen seran de 28,19 euros i s'ingressaran en qualsevol de les entitats bancàries col·laboradores que figuren en la sol·licitud. El pagament de la taxa es justificarà per mitjà de l'oportú justificant que l'entitat bancària emetrà atenent a la modalitat de pagament triada per la persona aspirant.  
6.2. La falta de la justificació de l'abonament dels drets d'examen determinarà l'exclusió de la persona aspirant, llevat que concórreguen una de les següents circumstàncies i es faça constar en la sol·licitud de participació.  
6.2.1. Les persones amb diversitat funcional igual o superior al 33 %. Per a això assenyalaran amb una ics (X) en l'apartat d'Exempcions «Discapacitats» de la sol·licitud presencial o telemàtica.  
6.2.2. Els membres de famílies nombroses o monoparentals de categoria especial. Per a això assenyalaran amb una ics (X) en l'apartat d'Exempcions «Família nombrosa especial» de la sol·licitud presencial o telemàtica.  
6.2.3. Els membres de famílies nombroses o monoparentals de categoria general gaudiran d'una bonificació del 50 % de l'import total de la taxa. Per a això assenyalaran amb una ics (X) en l'apartat d'Exempcions «Família nombrosa general» de la sol·licitud presencial o telemàtica.  
6.2.4. Les víctimes d'actes de violència sobre la dona que acrediten aquesta condició per mitjà de qualsevol dels mitjans de prova previstos en l'article 9.1 i 9.2 de la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana. Per a això assenyalaran amb una ics (X) en l'apartat «Altres» de la sol·licitud presencial o telemàtica.  
  
6.2.5. S'aplicarà una bonificació del 10 % de l'import total de la taxa, acumulable a la bonificació anterior, quan la presentació de la sol·licitud de participació en les proves es realitze per mitjans telemàtics.  
  
6.3. Les persones que superen finalment les proves selectives i hagen sol·licitat una de les exempcions establides en la base anterior hauran de presentar fotocòpia compulsada dels documents acreditatius d'aquesta exempció. En el cas que no es presenten en el termini indicat en la base 11, no podran ser nomenades personal funcionari de carrera de la Generalitat, sense perjuí de la responsabilitat en què puguen haver incorregut per falsedat en les seues sol·licituds de participació.  
  
6.4. Procedirà la devolució de les taxes per drets d'examen únicament en els supòsits i procediments previstos en l'article 9 del text refós de la Llei de taxes de la Generalitat, aprovat pel Decret legislatiu 1/2005, de 25 de febrer, del Consell de la Generalitat.  
  
7. Presentació de sol·licituds  
7.1. Les sol·licituds seran dirigides a la Direcció General de Funció Pública.  
7.2. Les persones aspirants hauran d'acompanyar a la instància el currículum i una declaració jurada dels projectes o programes, contractes o convenis d'investigació en què haja participat l'aspirant, assenyalant, per a cada un d'ells l'organisme finançador, institut o centre d'execució, nom de l'investigador principal del programa o projecte, contracte o conveni, títol del treball, any i mes de començament i finalització d'aquests, així com els treballs i documents acreditatius del contingut del seu corresponent currículum.  
  
7.3. El termini per a la presentació de sol·licituds serà de 20 dies hàbils, comptats a partir de l'endemà de la publicació d'aquesta convocatòria en el Diari Oficial de la Generalitat Valenciana. Les sol·licituds hauran de presentar-se d'una de les formes següents:  
Sol·licitud presencial: es presentarà la sol·licitud per les persones interessades en les oficines públiques que figuren detallades en l'annex III una vegada omplida i abonada la taxa que es fixa en la base 6.  
També es podran presentar les sol·licituds en la forma prevista en l'article 16 de la Llei 39/2015, d'1 d'octubre, del procediment administratiu comú de les administracions públiques.  
Sol·licitud telemàtica: es presentarà la sol·licitud per les persones interessades a través d'internet per mitjà de la firma electrònica, una vegada omplit el formulari i realitzat el pagament telemàtic de la taxa que es fixa en la base 6. No seran vàlides aquelles sol·licituds que encara que hagen sigut pagades no han sigut firmades electrònicament.  
7.4. Les persones aspirants, en l'ompliment de la seua sol·licitud, haurà d'observar les instruccions següents:  
7.4.1 En l'apartat número 27, denominació: haurà d'indicar: investigador A1-28-02.  
7.4.2. En l'apartat número 30 de l'imprés de sol·licitud, forma d'accés, les persones aspirants assenyalaran amb una ics (X) sobre la lletra L i les que accedisquen pel torn de persones amb diversitat funcional, assenyalaran amb una ics (X) sobre la lletra «D». En la sol·licitud telemàtica es triarà l'opció corresponent en el desplegable de l'apartat «forma d'accés»  
7.4.3. Les persones amb diversitat funcional, que sol·liciten mesures d'adaptació, hauran d'assenyalar amb una ics (X) en la casella 33 de la sol·licitud presencial, el tipus de diversitat funcional: (F) Física, (P) Psíquica, (S) Sensorial. Podran sol·licitar les mesures d'adaptació que necessiten previstes en els apartats 34 i 35 de l'imprés de sol·licitud presencial, d'acord amb la classificació següent:  
1) Eliminació de barreres arquitectòniques i taula adaptada a la cadira de rodes.  
2) Ampliació del temps de duració de la prova. Per a poder dur a terme aquesta mesura d'adaptació les persones aspirants hauran d'acompanyar obligatòriament el certificat expedit per l'òrgan oficial competent que especifique: diagnòstic i el temps (nombre de minuts) d'ampliació que sol·licita.  
3) Augment de la grandària dels caràcters del qüestionari, per dificultat de visió.  
4) Necessitat d'intèrpret, a causa de sordera.  
5) Sistema braille d'escriptura, o ajuda d'una persona per invident.  
  
6) Altres, especificant quins.  
En la sol·licitud telemàtica, les persones amb diversitat funcional que sol·liciten mesures d'adaptació, hauran de marcar les caselles habilitades a aquest efecte en l'apartat E «Diversitat funcional».  
7.4.4 En l'apartat 38 de la sol·licitud els aspirants marcaran amb una creu la casella 1, 2 o 3, segons l'especialitat a què opten:  
38.1: Investigació en obtenció, millora i conservació de material vegetal  
38.2 Investigació en protecció de cultius  
38.3: Investigació en sostenibilitat dels sistemes productius agraris i en producció ramadera  
7.4.5. Les persones de nacionalitat diferent de l'espanyola hauran d'omplir els apartats 10 a 15 de la sol·licitud presencial. En cas de la sol·licitud telemàtica s'ompliran les caselles de l'apartat B «Altres dades si no té la nacionalitat espanyola».  
7.4.6. En la sol·licitud haurà de constar que s'ha realitzat el corresponent ingrés dels drets d'examen, per mitjà de la validació per l'entitat col·laboradora en què es realitze l'ingrés, a través de certificació mecànica, o a falta d'això segell i firma, llevat que concórreguen una de les causes d'exempció establides en la base 6.2 i es faça constar en l'imprés de sol·licitud.  
7.4.7. En cap cas el pagament de les taxes en l'entitat col·laboradora suposarà la substitució del tràmit de presentació davant de l'administració pública, dins del termini i en la forma corresponent, de la sol·licitud presencial o telemàtica d'acord amb el que disposa la base 7.3.  
7.4.8 Les persones aspirants que no tinguen la nacionalitat espanyola i, d'acord amb la base 8.7, estiguen exemptes de la realització de la prova de castellà, hauran de fer-ho constar amb una ics (X) en l'apartat 40.2 de la sol·licitud presencial o en l'apartat dada addicional 2.4 de la sol·licitud telemàtica.  
  
8. Admissió dels aspirants  
8.1. Els aspirants queden vinculats a les dades que hagen fet constar en les seues sol·licituds, únicament podran demandar la seua modificació per mitjà d'un escrit motivat, dins del termini establit en la base 7.3 per a la presentació de sol·licituds.  
8.2. Acabat el termini de presentació de sol·licituds, amb la verificació prèvia que s'ha realitzat el pagament dels drets d'examen, l'òrgan convocant dictarà una resolució, que es publicarà en el Diari Oficial de la Generalitat Valenciana, que contindrà la relació provisional de persones admeses i excloses a la realització de les proves.  
8.3. Els aspirants podran, en el cas d'error o exclusió, esmenar els defectes en què hagen incorregut en la seua sol·licitud, o realitzar les al·legacions que tinguen per convenient en el termini de 10 dies hàbils comptats a partir de l'endemà de la publicació de la relació provisional d'admesos i exclosos, d'acord amb el que estableix l'article 68 de la Llei 39/2015, d'1 d'octubre, del procediment administratiu comú de les administracions públiques.  
8.4. En tot cas, a fi d'evitar errors i, en el supòsit de produir-se, possibilitar la seua esmena dins del termini i en la forma corresponent, les persones aspirants comprovaran no sols que no figuren arreplegades en la relació provisional de persones excloses sinó, a més, que les seues dades personals i torn triat consten correctament en les pertinents relacions de persones admeses.  
8.5. Transcorregut el termini anterior, vistes les al·legacions i esmenats els defectes, si pertoca, es dictarà una resolució que elevarà a definitiva la llista d'admesos i exclosos a la realització de les proves que es publicarà en el Diari Oficial de la Generalitat Valenciana.  
8.6. En la resolució per mitjà de la qual es faça pública la llista definitiva de persones admeses a la realització de les proves s'establirà, amb almenys 15 dies d'antelació, la data, el lloc de realització i l'hora de començament de les proves, així com l'ordre de crida de les persones admeses; l'ordre s'iniciarà en la lletra «B» conforme el resultat del sorteig realitzat el dia 10 d'abril de 2017 (DOGV 8034, 08.05.2017).  
  
8.7. Prova de coneixement del castellà per a les persones admeses que no tinguen la nacionalitat espanyola: amb caràcter previ a la realització de les proves del concurs oposició, els aspirants que no tinguen la nacionalitat espanyola i del seu origen no es desprenga el coneixement del castellà hauran d'acreditar-ne el coneixement per mitjà de la realització d'una prova, en què es comprovarà que posseeixen un nivell adequat de compressió i expressió oral i escrita en aquesta llengua.  
  
El contingut d'aquesta prova s'ajustarà al que disposa el Reial decret 1137/2002, de 31 d'octubre, modificat pel Reial decret 264/2008, de 22 de febrer, pel qual es regulen diplomes d'espanyol com a llengua estrangera.  
La prova es qualificara d?«apta» o «no apta», i caldrà obtindre la valoració d?«apta» per a passar a realitzar les proves de la fase d'oposició.  
Queden eximits de realitzar aquesta prova els que estiguen en possessió del Diploma d'Espanyol com a Llengua Estrangera, regulat en el Reial decret 1137/2002, de 31 d'octubre, modificat pel Reial decret 264/2008, de 22 de febrer o del certificat d'aptitud en espanyol per a estrangers expedit per les escoles oficials d'idiomes, o acrediten estar en possessió d'una titulació acadèmica espanyola expedida per l'òrgan oficial competent en el territori espanyol.  
  
  
9. Proves selectives  
9.1. El procediment de selecció de les persones aspirants serà el de concurs oposició, constarà d'una fase de concurs, de caràcter eliminatori i obligatori, i d'una fase d'oposició, de caràcter eliminatori.  
  
9.2. En la publicació de la data, hora i lloc per al començament de les proves, es concedirà un termini de 10 dies, perquè les persones aspirants presenten, per cada una de les especialitats per la qual opten, en sobre tancat i en un màxim de cinc folis, un resum en què es continga la seua visió sobre l'estat actual del tema objecte de la plaça convocada, així com de les seues possibles línies d'investigació que preveu desenvolupar la persona aspirant en relació amb algun dels temes del sector agroalimentari de la Comunitat Valenciana inclosos en les línies d'actuació prioritària de l'Institut Valencià d'Investigacions Agràries, l'enumeració de les quals es detalla en l'annex IV. Aquest document constituirà la base de l'exposició a desenvolupar en la fase d'oposició.  
  
9.3. El concurs oposició es desenvoluparà de forma independent per a cada una de les especialitats i constarà de dues fases: fase de concurs i fase d'oposició.  
9.4. Fase de concurs.  
9.4.1. La fase de concurs consistirà en l'exposició oral i pública per la persona aspirant, en el temps màxim d'una hora, dels mèrits al·legats relacionats amb l'àrea d'especialització de les convocades per la qual opte i de la labor científica desenvolupada descrita en el currículum, per a la seua avaluació i qualificació per l'òrgan tècnic de selecció. A continuació, l'òrgan tècnic de selecció debatrà amb la persona aspirant, sense límit de temps, sobre el contingut de l'exposició oral d'aquesta, i podrà formular totes les preguntes que considere convenients i, fonamentalment, aquelles que es relacionen amb els temes de treball més rellevants de la investigació i aclarisquen la participació de la persona aspirant en aquesta.  
  
9.4.2. En la qualificació de les persones aspirants en la fase concurs es valoraran els mèrits següents:  
  
INDICADORS CIENTÍFICS  
Indicador Descripció detallada Unitat de mesura  
Articles en revistes científiques indexades Articles publicats en revistes indexades en SCI Nombre d'articles  
Articles en revistes científiques no indexades Articles científics revisats per   
parells publicats en revistes no indexades Nombre d'articles  
Llibres i/o capítols de llibre Llibres i capítols de llibres, no inclou aquells que arrepleguen les comunicacions a congressos i altres esdeveniments científics Nombre de llibres i capítols  
Participacions en l'organització de congressos Accions rellevants en l'organització de congressos (comité organitzador, comité científic, ponència invitada en sessió plenària, responsable de taula?) Nombre de participacions  
Tesis doctorals llegides Tesis doctorals llegides i aprovades Nombre de tesis  
Projectes obtinguts en convocatòries competitives Projectes concedits i/o en  
 execució, corresponents a convocatòries competitives de qualsevol àmbit. Nombre de projectes  
  
  
  
INDICADORS DE DIVULGACIÓ, TRANSFERÈNCIA I FORMACIÓ  
Indicador Descripció detallada Unitat mesura  
Articles de divulgació Articles publicats en revistes tècniques i de divulgació Nre. articles  
Participació en jornades i accions de divulgació Participació en jornades i accions de divulgació tècnica dirigides al sector, no inclou les classes en els cursos formatius sectorials Nre. hores  
Accions de divulgació en línia Accions de divulgació en línia per mitjà de comunicacions, notes de premsa, notes tècniques, fitxes, bases de dades, etc. Nre. accions  
Accions de formació sectorial Cursos formatius organitzats pel sector i les administracions públiques per a tècnics, agricultors i altres agents interessats Nre. cursos  
Accions de formació universitària Cursos universitaris reglats de grau, postgrau o especialització Nre. cursos  
Contractes d'R+D+I amb empreses del sector Contractes i convenis firmats i/o en execució amb empreses o institucions privades Nre. contractes  
Contractes d'R+D+I amb administracions públiques Contractes i convenis firmats i/o en execució amb administracions públiques Nre. contractes  
Registres i explotacions de patents i material biològic Registres i explotacions de patents, varietats vegetals, races animals, ceps de microorganismes i altres materials biològics Nre. registres i explotacions  
Sanejament, conservació i propagació de material biològic Sanejament, conservació i propagació de varietats vegetals, races animals, ceps de microorganismes i altres materials biològics  
 Nre. col·leccions i materials  
Informes tècnics i accions d'assessorament al sector i les administracions públiques Informes tècnics, de diagnòstic, de caracterització de varietats vegetals, races animals, ceps de microorganismes i altres materials biològics, així com altres accions d'assessorament al sector i les administracions públiques, amb suport documental  
 Nre. documents  
Portals i aplicacions informàtiques a disposició del sector Pàgines web, aplicacions app i altres ferramentes en línia no incloses en l'indicador de divulgació en línia Nre. portals i aplicacions  
  
  
  
INDICADORS ECONÒMICS  
Indicador Descripció detallada Unitat de mesura  
Finançament obtingut per mitjà de projectes d'investigació Tot tipus de projectes d'investigació o tecnològics amb concurrència competitiva Milers -  
Finançament obtingut per mitjà de contractes o convenis d'R+D+I Tot tipus de contractes i convenis amb empreses del sector i amb l'administració Milers -  
Recursos financers obtinguts per mitjà de l'explotació de desenvolupaments IVIA Explotació de la propietat industrial i intel·lectual de l'IVIA, incloent-hi patents, registres varietals, etc. Milers -  
Recursos financers obtinguts per mitjà de concurrència competitiva al servei de la investigació Contractació de personal, infraestructura, equipament, etc. Milers -  
  
  
9.4.3. Només seran valorats els mèrits que es tinguen degudament acreditats en la data de finalització del termini de presentació de sol·licituds.  
  
9.4.4. La qualificació de les persones aspirants en la fase de concurs es farà:  
- Per a l'exposició oral, per mitjà de deliberació conjunta dels membres de l'òrgan tècnic de selecció cada un dels quals podrà adjudicar a cada persona aspirant de zero a trenta punts. Aquesta qualificació haurà de justificar-se individualment pels membres de l'òrgan tècnic de selecció per mitjà de formulació per escrit d'un juí raonat relatiu a la valoració. Els mencionats escrits de justificació s'uniran a l'acta corresponent.  
  
- Per a la valoració dels mèrits documentats: per mitjà de valoració dels mèrits expressats en l'apartat 9.4.2, amb les puntuacions que s'indiquen, amb un màxim de 70 punts.  
La suma de les puntuacions computades constituirà la qualificació de la fase de concurs, caldrà aconseguir 65 punts, com a mínim, per a passar a la fase d'oposició dels llocs del cos i escala A1-28-02.  
  
9.4.5. Una vegada calculades les puntuacions, l'òrgan tècnic de selecció exposarà en el lloc de l'examen, en les seus de la Conselleria de Justícia, Administració Pública, Reformes Democràtiques i Llibertats Públiques d'Alacant, Castelló i València, en la Web de la Direcció General de Funció Pública, la llista de persones aspirants que han superat la fase de concurs amb la puntuació obtinguda, desglossada en els apartats referits en la base 9.4.2, i els concedirà un termini de 10 dies hàbils perquè formulen les reclamacions i esmenes que estimen pertinents en relació amb la baremació.  
9.4.6. Resoltes les possibles al·legacions i esmenes, l'òrgan tècnic de selecció, per mitjà d'anunci publicarà, en els llocs previstos en la base anterior, la relació definitiva de les puntuacions obtingudes pels aspirants que han superat la fase de concurs.  
9.5. Fase d'oposició  
9.5.1. La fase d'oposició consistirà en dues exposicions orals i públiques per l'aspirant, cada una d'elles amb un temps màxim de 45 minuts de duració.  
1a. La seua visió sobre l'estat actual del tema objecte de l'àrea d'especialització científica o tecnològica a què concórrega la persona aspirant, així com les línies d'investigació que preveu desenvolupar en relació amb algun dels temes del sector agroalimentari de la Comunitat Valenciana inclosos en les línies d'actuació prioritària de l'Institut Valencià d'Investigacions Agràries detallats en l'annex IV.  
  
2a. Un projecte d'investigació en el tema esmentat, adaptat al format dels projectes de les convocatòries del pla nacional.  
Les exposicions hauran de contindre almenys 15 minuts en anglés en cada una d'elles.  
En cada una de les dues proves, l'òrgan tècnic de selecció debatrà amb la persona aspirant durant un temps màxim de quaranta-cinc minuts, sobre els continguts científics exposats i de tots aquells aspectes que considere rellevants en relació amb el tema i el projecte presentats.  
  
Cada una de les dues proves es valorarà per mitjà de deliberació conjunta dels membres de l'òrgan tècnic de selecció, cada un dels quals podrà adjudicar a cada aspirant de zero a 50 punts. Aquesta qualificació haurà de justificar-se individualment pels membres del tribunal per mitjà de formulació per escrit d'un juí raonat relatiu a la valoració. Els mencionats escrits de justificació s'uniran a l'acta corresponent.  
  
9.5.2. La fase d'oposició tindrà una valoració màxima de 100 punts, i caldrà aconseguir per a superar-la 60 punts per als llocs del cos i escala A1-28-02.  
9.5.3. En cap cas la puntuació obtinguda en la fase de concurs podrà aplicar-se per a superar la fase d'oposició.  
9.6. Puntuació final del concurs oposició.  
La puntuació final del concurs oposició serà la suma de les puntuacions obtingudes en cada fase.  
Conclòs el procés, l'òrgan tècnic de selecció aprovarà la relació de les persones aspirants que han superat el procés selectiu en cada àrea d'especialització, i n'exclourà aquells aspirants que no hagen superat les puntuacions mínimes descrites en els punts 9.4.4. i 9.5.2.  
  
Es configurarà una relació ordenada de major a menor, per a cada una de les especialitats, que s'interromprà quan el nombre d'inclosos en aquesta coincidisca amb el nombre de llocs convocats en cada especialitat.  
Aquesta llista constituirà la llista definitiva d'aprovats.  
En el supòsit de produir-se empats en confeccionar les llistes d'aspirants aprovats, aquells es dirimiran en primer lloc a favor de qui haja obtingut major puntuació en la fase de concurs, si persisteix l'empat, en segon lloc, s'acudirà successivament a la puntuació dels mèrits previstos en la base 9.4.2, apartat indicadors científics, i després a la puntuació dels mèrits previstos en la base 9.4.2, apartat indicadors de transferència.  
En cas de persistir l'empat, en tercer lloc, es dirimirà en favor de la persona amb diversitat funcional i si l'empat es produeix entre aquestes persones, es triarà qui tinga acreditat un major percentatge de discapacitat.  
En cas de persistir l'empat, en quart lloc, si l'empat és entre persones de distint sexe, es dirimirà a favor del sexe femení en el cas que estiga infrarepresentat dins del col·lectiu de persones que formen part del cos superior tècnic d'investigadors científics, en la data de publicació de la present convocatòria.  
  
Finalment, si encara persisteix l'empat, aquest es dirimirà finalment per ordre alfabètic del primer cognom de les persones aspirants empatades, l'ordre esmentat s'iniciarà per la lletra «B» conforme el resultat del sorteig realitzat el dia 10 d'abril de 2017 (DOGV 8034, 8 de maig de 2017).  
En cap cas els òrgans tècnics de selecció podran declarar que han aprovat el procés selectiu un nombre superior al de llocs de treball convocats en la seua respectiva àrea d'especialització  
  
10. Desenvolupament de les proves selectives  
10.1. La primera compareixença de les persones aspirants davant de l'òrgan tècnic de selecció es realitzarà en la data i hora que s'establisca en la resolució per la qual s'aprove i publique en el Diari Oficial de la Generalitat Valenciana la llista definitiva d'admesos a la realització de les proves.  
10.2. Totes les proves i compareixences dels aspirants es desenvoluparan en l'Institut Valencià d'Investigacions Agràries (IVIA), CV-315, km.10,7 (carretera Moncada - Náquera, km. 4,5. 46840 Moncada (València), llevat l'òrgan tècnic de selecció comunique expressament un altre lloc d'actuació.  
10.3. Per a facilitar la compareixença de les persones aspirants que participen per més d'una àrea d'especialització, les compareixences davant de l'òrgan tècnic de selecció en les dues fases que integren el procediment es desenvoluparan de forma seqüencial seguint l'ordre amb què apareixen numerades.  
En conseqüència, no s'iniciarà les compareixences de les persones aspirants davant de l'òrgan tècnic de selecció fins que no haja conclòs el desenvolupament de la prova de l'anterior especialitat, i es deixarà transcórrer entre les actuacions un mínim de 48 hores.  
  
10.4. Les persones aspirants seran convocades per a cada prova en crida única.  
Les persones aspirants hauran d'observar en tot moment les instruccions dels membres de l'òrgan tècnic de selecció o del personal ajudant o assessor durant la realització de les proves, amb vista al seu adequat desenvolupament. Qualsevol alteració en el normal desenvolupament de les proves per part d'una persona aspirant quedarà reflectida en l'acta corresponent, la persona aspirant esmentada podrà continuar el desenvolupament de la prova amb caràcter condicional fins que resolga l'òrgan tècnic de selecció sobre l'incident.  
Abans de l'inici de cada prova, i sempre que s'estime convenient durant el seu desenvolupament, els membres de l'òrgan tècnic de selecció, els seus ajudants o assessors comprovaran la identitat de les persones admeses per mitjà de la presentació del DNI, NIE, del passaport o del permís de conduir sense que per a aquest efecte siguen vàlides les fotocòpies compulsades dels documents; així com, si és el cas, de l'exemplar per a la persona interessada de la sol·licitud d'admissió a les proves.  
Les persones admeses perdran el seu dret quan es personen en els llocs de realització quan ja s'hagen iniciat les proves o per la inassistència a aquestes, encara que es dega a causes justificades. Si es tracta de proves orals o altres de caràcter individual i successiu, l'òrgan tècnic de selecció podrà apreciar les causes al·legades i admetre la persona aspirant, sempre que aquestes no hagen finalitzat i l'admissió no menyscabe el principi d'igualtat amb la resta del personal.  
  
Així mateix, si alguna de les aspirants no pot completar el procés selectiu a causa d'embaràs de risc o part, degudament acreditat, la seua situació quedarà condicionada a la finalització d'aquest i a la superació de les fases que hagen quedat ajornades; aquestes no podran demorar-se de manera que es menyscabe el dret de la resta de les persones aspirants a una resolució del procés ajustada a temps raonables, la qual cosa haurà de ser valorada per l'òrgan tècnic de selecció i, en tot cas, la seua realització tindrà lloc abans de la publicació de la llista d'aspirants que han superat el procés selectiu. Idèntica previsió resulta d'aplicació a les víctimes de violència de gènere quan acrediten degudament que no poden assistir-hi per motius de seguretat.  
  
10.5. Començades les proves, l'anunci de la realització de la resta d'exercicis el farà públic l'òrgan tècnic de selecció en les seus de la Conselleria de Justícia, Administració Pública, Reformes Democràtiques i Llibertats Públiques d'Alacant, Castelló i València, en la Web de la Direcció General de Funció Pública, amb una antelació mínima de 24 hores, des de l'inici de la sessió anterior, si la crida és per a la sessió següent d'un mateix exercici i de 2 dies com a mínim si es tracta de la convocatòria per a un exercici distint, d'acord amb el que preceptua l'article 16.2 del Decret 3/2017, de 13 de gener, pel qual s'aprova el reglament de selecció, provisió de llocs de treball i mobilitat del personal de la de funció pública valenciana.  
  
  
11. Relació definitiva i presentació de documents  
11.1. L'òrgan tècnic de selecció elevarà a la Conselleria de Justícia, Administració Pública, Reformes Democràtiques i Llibertats Públiques per a la seua publicació en el Diari Oficial de la Generalitat Valenciana la relació definitiva de persones aprovades, per ordre de puntuació total, perquè en el termini de 20 dies hàbils comptats des de l'endemà de la publicació aporten davant de la Direcció General de Funció Pública els documents següents:  
11.1.1. Fotocòpia compulsada del DNI o NIE.  
11.1.2. Fotocòpia compulsada del títol acadèmic exigible d'acord amb el que estableix la base 2.1.3 de la present convocatòria o certificació acadèmica que acredite haver realitzat tots els estudis per a l'obtenció del títol. En el cas de titulacions obtingudes a l'estranger fotocòpia compulsada de la credencial que acredite l'homologació que corresponga.  
11.1.3. Declaració jurada de no haver sigut separada o separat, o haver-se revocat el seu nomenament com a personal funcionari interí, amb caràcter ferm per mitjà de procediment disciplinari de cap administració pública o òrgan constitucional o estatutari, ni trobar-se inhabilitada o inhabilitat per sentència ferma per a l'exercici de qualssevol funcions públiques o d'aquelles pròpies del cos, agrupació professional o escala objecte de la convocatòria. En el cas del personal laboral, no trobar-se inhabilitat per sentència ferma o com a conseqüència d'haver sigut acomiadat disciplinàriament de forma procedent, per a exercir funcions semblants a les pròpies de la categoria professional a què es pretén accedir. Si es tracta de persones nacionals d'altres estats, no trobar-se inhabilitades o en situació equivalent ni haver sigut sotmeses a sanció disciplinària o equivalent que impedisca en els mateixos termes en el seu estat l'accés a l'ocupació pública.  
  
11.1.4. Certificat mèdic acreditatiu de posseir la capacitat física i psíquica necessària per a l'exercici de les funcions dels llocs de treball oferits.  
11.1.5. Els que superen les proves selectives acreditaran els seus coneixements de valencià per mitjà de la presentació dels documents previstos.  
Segons allò que s'ha preceptuat en l'article 20 del Decret 3/2017, de 13 de gener, pel qual s'aprova el reglament de selecció, provisió de llocs de treball i mobilitat del personal de la de funció pública valenciana, els que superen les proves selectives, acreditaran els seus coneixements de valencià en el corresponent grau mitjà, per mitjà de certificat expedit o homologat per Junta Qualificadora de Coneixements de Valencià.  
El personal que no puga acreditar els coneixements esmentats haurà de realitzar l'exercici específic que es convoque i, si no el supera, assistir als cursos de perfeccionament que amb aquesta finalitat s'organitzen.  
11.2. Les persones que superen les proves selectives pel torn de persones amb diversitat funcional hauran de presentar, a més dels documents anteriors, la fotocòpia compulsada de la certificació de la Conselleria d'Igualtat i Polítiques Inclusives, o òrgans competents d'altres administracions públiques que acredite discapacitat igual o superior al 33 %, així com l'informe de compatibilitat per a l'exercici de les tasques i funcions del lloc.  
11.3. Les persones aspirants seleccionades que dins del termini indicat i llevat de casos de força major, no presenten la documentació acreditativa o d'aquesta es deduïsca que no tenen algun dels requisits exigits, no podran ser nomenats personal de l'Administració de la Generalitat, sense perjuí de la responsabilitat en què puguen haver incorregut per falsedat en les seues sol·licituds de participació.  
  
12. Nomenament de personal funcionari de carrera  
Transcorregut el termini de presentació de la documentació es dictarà una resolució, que es publicarà en el Diari Oficial de la Generalitat Valenciana, en què es nomenarà personal funcionari de carrera del cos superior tècnic d'investigadors científics, escala: investigador A1-28-02 sector administració especial, les persones aprovades a què fa referència la base 9.6 amb l'adjudicació prèvia d'un lloc de treball d'acord amb la puntuació obtinguda.  
A fi d'assegurar la cobertura de les places convocades, quan es produïsquen renúncies de les persones seleccionades, abans del seu nomenament o presa de possessió, l'òrgan convocant podrà requerir a l'òrgan tècnic de selecció una relació complementària de les persones que seguisquen a les proposades, per al seu possible nomenament com a personal funcionari de carrera.  
  
13. Òrgans tècnics de selecció  
13.1. L'òrgan tècnic de selecció de la present convocatòria estarà compost per nou membres titulars, s'haurà de designar el mateix nombre de suplents, i tindrà la composició següent: president o presidenta, secretari o secretària, set vocals, dels quals sis seran investigadors o investigadores de reconegut prestigi en les matèries objecte de la convocatòria.  
13.2. La relació nominal dels membres de l'òrgan tècnic de selecció serà publicada amb una antelació mínima d'un mes a la data de començament de les proves, mitjançant una resolució que es publicarà en el Diari Oficial de la Generalitat Valenciana, una vegada hagen sigut publicades les llistes provisionals de persones admeses i excloses.  
13.3. L'òrgan tècnic de selecció, per a la realització de les proves podrà designar el personal col·laborador, ajudant i assessor especialista que crega oportú.  
13.4. Corresponen a l'òrgan tècnic de selecció les funcions relatives a la determinació concreta del contingut de les proves i a la qualificació de les persones admeses, tant en la fase de l'oposició com en la fase del concurs, així com, en general, l'adopció de les mesures que siguen necessàries amb vista al correcte desenvolupament de les proves selectives.  
13.5. Les persones integrants de l'òrgan tècnic de selecció, així com el personal assessor, hauran d'abstindre's i podran ser recusades per les persones interessades quan concórreguen en elles circumstàncies de les previstes en els articles 23 i 24 de la Llei 40/2015, d'1 d'octubre, de règim jurídic del sector públic.  
Així mateix, hauran d'abstindre's aquells membres que hagen realitzat tasques de preparació de persones aspirants en els cinc anys anteriors a la publicació d'aquesta convocatòria.  
13.6. Als efectes de comunicacions i de qualssevol altra incidència l'òrgan tècnic de selecció tindrà la seua seu en la Direcció General de Funció Pública (c/ Castán Tobeñas, 77, torre 4, 46024 València).  
13.7. L'òrgan tècnic de selecció, als efectes de gratificacions i indemnitzacions, es regirà pel que disposa el Decret 95/2014, de 13 de juny, del Consell, pel qual es modifica el Decret 24/1997 d'11 de febrer i el Decret 175/2006, de 24 de novembre (DOGV, número 7.229, de 19.06.2014).  
13.8. El funcionament de l'òrgan tècnic de selecció s'adaptarà al que estableix la Llei 40/2015, d'1 d'octubre, de règim jurídic del sector públic, i la resta de normativa vigent.  
14. Recursos  
14.1. Contra la present convocatòria, les seues bases i els actes administratius que siguen dictats per a desplegar-la, que posen fi a la via administrativa, excepte les actuacions de l'òrgan tècnic de selecció, podrà interposar-se per part de les persones interessades recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació. Així mateix, amb caràcter potestatiu, es podrà interposar un recurs de reposició, en el termini d'un mes des de l'endemà de la publicació, davant del mateix òrgan que ha dictat l'acte que es recorre. Tot això de conformitat amb el que estableixen els articles 112, 114, 115, 123 i 124, de la Llei 39/2015, d'1 d'octubre, del procediment administratiu comú de les administracions públiques i els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que les persones interessades puga exercitar, si és el cas, qualsevol altre que estime procedent.  
  
14.2. Contra els actes de l'òrgan tècnic de selecció podrà interposar-se un recurs d'alçada davant de la consellera de Justícia, Administració Pública, Reformes Democràtiques i Llibertats Públiques en el termini d'un mes, a partir de l'endemà de la publicació del corresponent acord de l'òrgan tècnic de selecció.  
  
València, 11 de maig de 2017.- La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.  
  
  
  
  
  
  
ANNEX II  
Model d'opció per àrea d'especialització  
  
COGNOMS  
NOM  
DNI  
DOMICILI  
Carrer/plaça  
Número  
Localitat  
Província  
  
MANIFESTE  
1r. Que als efectes del concurs oposició lliure per a l'accés al grup A1, sector administració especial, cos superior tècnic d'investigadors científics, escala: investigador A1-28-02, adjunt de l'Institut Valencià d'Investigacions Agràries (IVIA), corresponent a l'oferta d'ocupació pública de 2015 per al personal de l'Administració de la Generalitat. Convocat per l'Ordre 9/2017, d'11 de maig, de la Conselleria de Justícia, Administració Pública, Reformes Democràtiques i Llibertats Públiques, opte a places de les especialitats convocades que a continuació s'indiquen.  
  
 Investigació en obtenció, millora i conservació de material vegetal  
 Investigació en protecció de cultius  
 Investigació en sostenibilitat dels sistemes productius agraris i en producció ramadera  
  
(marqueu amb una ics (X) les que pertoquen)  
  
2n. Que als efectes del que estableix la base 5.2 de la convocatòria establisc l'ordre de preferència entre especialitats següent:  
Ordre de preferència especialitat  
1r  
2n  
3r  
4t   
(Ompliu quan pertoque)  
  
3r. Que reunisc una experiència postdoctoral en l'especialitat o especialitats científiques i tecnològiques per les quals opte en el present escrit de com a mínim 5 anys, tal com estableix la base 2.1.4.  
  
..., ... d ... de 2017  
  
CONSELLERIA DE JUSTÍCIA, ADMINISTRACIÓ PÚBLICA, REFORMES DEMOCRÀTIQUES I LLIBERTATS PÚBLIQUES  
DIRECCIÓ GENERAL DE FUNCIÓ PÚBLICA  
  
  
ANNEX III  
  
Oficines públiques  
  
Alacant  
Direcció Territorial de la Conselleria de Justícia, Administració Pública, Reformes Democràtiques i Llibertats Públiques.  
Oficina PROP  
Rambla Méndez Núñez, 41,03560 Alacant  
  
Castelló  
Direcció Territorial de Conselleria de Justícia, Administració Pública, Reformes Democràtiques i Llibertats Públiques.  
Oficina PROP  
Carrer Major 78, 12747 Castelló de la Plana  
  
València  
Conselleria de Justícia, Administració Pública, Reformes Democràtiques i Llibertats Públiques.  
C/ Castán Tobeñas, 77, Torre 4, 46262 València  
  
  
Descàrrega del model d'instància per internet.  
Http://www.gva.es (Conselleria de Justícia, Administració Pública, Reformes Democràtiques i Llibertats Públiques, Direcció General de Funció Pública, Oposicions i Concursos, Oferta 2015)  
  
Tramitació telemàtica de la instància per internet.  
Http://www.gva.es (apartat: Atenció al ciutadà, Guia «prop», Ocupació Pública, Descripció: «Cos superior tècnic d'investigadors científics: escala investigador A1-28-02, convocatòria 28/15». Tramitar amb certificat).  
  
Oficines PROP  
  
Alacant  
- Alacant - C/ Churruca, 29 € 03817  
€ Alacant - Rambla de Méndez Núñez, 41, - 03948  
€ Benidorm - Foietes - Colònia de Madrid, Av. Beniardá, 61 € 03549  
€ Elx - Pl. de la Mercé, 5 - 03110  
€ Elda - Pl. Constitució 1. 03064  
€ Orihuela - C. López Pozas, s/n, - 03711  
€ Torrevieja - C. Hermanos Bazán, 6, Davall - 03920  
  
Castelló  
- Germans Bou - Castelló - Av. Germans Bou, 47 € 12903  
€ Carrer Major núm. 76 € Castelló - 12752  
€ Avinguda del Mar - Castelló - Av. del Mar, 16 € 12656  
€ Vila-real - C. Josep Ramón Batalla, 38 € 12451  
€ Vinaròs - Plaça de Jovellar, 2 - 12456  
€ Segorbe - Plaça de l'Almodí, 1 - 12280  
  
València  
- Gregori Gea I - València - C/ Gregori Gea, 27 € 46110  
€ Gregori Gea II - València - C/ Gregori Gea, 14. 46119  
€ CENTRE - València - Av. Baró de Càrcer, 36, 46174  
€ Alzira - Pl. Casassús, 1 - 46373  
€ Ontinyent - C/ Mayans, 19 € 46334  
€ Port Sagunt - Pl. Ramón de la Sota, s/n, (Edifici Rotonda) - 46183  
€ Requena - Pl. Consistorial, 2 - 46518  
€ Safor (Gandia) Av. República Argentina, 28 € 46036  
€ Sagunt - Camí reial, 65-67 € 46449  
€ Xàtiva - Albereda de Jaume I, 35, 32 € Xàtiva, 46918  
€ Ciutat Administrativa 9 d'Octubre-C/ Castán Tobeñas, 77. Torre 1 i 4.  
  
  
TELÈFON 012 D'INFORMACIÓ ADMINISTRATIVA DE LA GENERALITAT  
Si es disposa de tarifa plana a números fixos o si es crida des de fora de la Comunitat Valenciana: 96 386 60 00  
  
  
ANNEX IV  
Línies prioritàries de l'Institut Valencià d'Investigacions Agràries. Aprovades pel Consell Rector de l'Institut en la seua reunió del 12 gener de 2017  
  
Obtenció, millora i conservació de material vegetal  
1. Noves varietats de cítrics  
2. Patrons de cítrics  
3. Fisiologia aplicada de cítrics  
4. Obtenció i millora de fruiters no cítrics  
5. Millora de l'arròs  
6. Conservació, diversificació i millora d'hortalisses  
7. Conservació de la diversitat genètica de plantes cultivables.  
  
Protecció de cultius  
8. Control integrat i biològic de plagues. Gestió integrada i control biològic de plagues que afecten els principals cultius de la CV  
9. Prevenció i control de plagues exòtiques i emergents  
  
10. Procediments de quarantena per al material vegetal d'exportació  
  
11. Detecció, diagnòstic, epidemiologia i gestió de malalties bacterianes  
12. Prevenció i gestió de malalties fúngiques  
13. Detecció i control de virus.  
14. Anàlisi i sanejament de material vegetal. Certificació.  
  
  
Sostenibilitat dels sistemes productius agraris  
15. Fertilitat del sòl  
16. Fertilització nitrogenada i salinitat  
17. Optimització del maneig de l'aigua de reg  
18. Efectes pal·liatius de la producció agrària sobre el canvi climàtic  
  
19. Anàlisi de costos i sostenibilitat econòmica de l'activitat agrària  
  
20. Aplicacions de la mecanització a la distribució de fitosanitaris i a la recol·lecció de cítrics i fruiters.  
21. Detecció automàtica i agricultura de precisió  
22. Tecnologia postcollita per a l'ampliació de la campanya comercial. Qualitat i potencial de conservació.  
23. Recobriments comestibles per a la fruita fresca i mínimament processada  
24. Control integrat i no contaminant de les malalties de postcollita  
  
25. Avaluació sensorial de les fruites  
  
Investigació en ramaderia  
26. Genètica i tecnologia de la reproducció animal  
27. Benestar animal